სერო-დე-ლას-ანიმასი
სერო-დე-ლას-ანიმასი (ესპ. Cerro de las Ánimas) — მთა ურუგვაიში, ქვეყნის მეორე უმაღლესი წერტილი, ზღვის დონიდან 501 მეტრზე. მდებარეობს მალდონადოს დეპარტამენტის სამხრეთ-დასავლეთ ნაწილში, პირიაპოლისის მუნიციპალიტეტში, სიერა-დე-ლას-ანიმასის ბორცვების ქედზე. 1973 წლამდე სერო-დე-ლას-ანიმასი ურუგვაის უმაღლეს წერტილად მიიჩნეოდა, სანამ მეცნიერთა ჯგუფი დაადგენდა, რომ მასზე მაღალი სერო-კათედრალია, ზღვის დონიდან 513,66 მეტრზე.